ddrg/super_eurlex huggingface dataset:
(1)

Koska unionin yleisen tuomioistuimen toimivalta on vähitellen laajentunut sen perustamisesta lähtien, unionin yleisessä tuomioistuimessa käsiteltävinä olevien tulevien asioiden lukumäärä on vuosien mittaan jatkuvasti kasvanut, mistä on ajan mittaan seurannut kyseisessä tuomioistuimessa vireillä olevien asioiden lukumäärän kasvu. Tämä kasvu vaikuttaa käsittelyaikoihin.
7.

Koska unionin yleisen tuomioistuimen toimivalta on vähitellen laajentunut, unionin yleiseen tuomioistuimeen saatettujen asioiden lukumäärä on vuosien mittaan jatkuvasti kasvanut, mikä on johtanut kyseisessä tuomioistuimessa vireillä olevien asioiden lukumäärän kasvuun. Tämä vaikuttaa käsittelyjen kestoon, mikä ei ole hyväksyttävissä osapuolten näkökulmasta eikä yhteensopivaa unionin velvoitteen kanssa, jonka mukaan sen on varmistettava, että tuomio annetaan kohtuullisessa ajassa, kuten Euroopan unionin perusoikeuskirjan 47 artiklassa määrätään. Tämä aiheuttaa huolta erityisesti kilpailun ja valtiontuen kaltaisilla aloilla.
1.

Komissio toimitti neuvostolle 13. joulukuuta 2012 päivätyllä kirjeellä ehdotuksen Euroopan parlamentin ja neuvoston asetukseksi maksukyvyttömyysmenettelyistä annetun neuvoston asetuksen (EY) N:o 1346/2000 (1) muuttamisesta (ns. ehdotettu maksukyvyttömyysasetus). Ehdotetun maksukyvyttömyysasetuksen tarkoituksena on muuttaa maksukyvyttömyysmenettelyistä annettua neuvoston asetusta (EY) N:o 1346/2000 (ns. nykyistä maksukyvyttömyysasetusta).
7.

Asetusehdotuksen tarkoituksena on kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 mukauttaminen sopimukseen Euroopan unionin toiminnasta (SEUT) siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi.
20.

Kyseisten kahden markkinatoimijoiden ryhmän on toteutettava organisatoriset ja tekniset toimenpiteet hallitakseen verkkojen ja tietojärjestelmien turvallisuuteen kohdistuvia riskejä sekä ehkäistäkseen ja minimoidakseen noiden järjestelmien turvallisuuteen vaikuttavien poikkeamien vaikutusta. Lisäksi kansallisille toimivaltaisille viranomaisille tai CSIRT-toimijoille on ilmoitettava poikkeamista, joilla on tietyntasoinen vaikutus kyseessä oleviin palveluihin. Direktiivissä säädetään kriteereistä tällaisten poikkeamien vaikutuksen tason määrittämiseksi.
15.

Ehdotetun asetuksen soveltamisalaan kuuluvat lisäksi yleiset asiakirjat, joiden esittämistä voidaan edellyttää unionin kansalaisilta, jotka asuvat jäsenvaltiossa, jonka kansalaisia he eivät ole, kun he asiaankuuluvan unionin lainsäädännön mukaisesti haluavat äänestää tai asettua ehdokkaiksi Euroopan parlamentin vaaleissa tai kunnallisvaaleissa jäsenvaltiossa, jossa he asuvat (7).
11.

Neuvoston kanta sisältää muutoksen turskasuunnitelman tavoitteeseen (neuvoston kannan 1 artiklan 3 kohta). Se on perusteltua, koska perusasetuksessa määrätään kantojen hoitoa koskeva yleinen suojelutavoite ja koska aikomuksena on välttää turskakantojen biologisten viitearvojen perusteellista tarkastelua, sillä tämä pitäisi tehdä turskasuunnitelman korvaavien monivuotisten suunnitelmien yhteydessä. Yhdessä Euroopan parlamentin kanssa löydetty ratkaisu on samantapainen kuin ratkaisu, josta äskettäin sovittiin Itämeren turska-, silakka- ja kilohailikantoja koskevan monivuotisen suunnitelman osalta (14).
1)

Lisätään 2 artiklaan kohta seuraavasti: ”5. Siirretään komissiolle valta antaa 9 artiklan mukaisesti delegoituja säädöksiä, jotka koskevat tämän artiklan 2 kohdan muuttamista siinä tarkoitetun sisävesiliikenteen tilastojen kattavuutta koskevan kynnysarvon nostamiseksi, jotta voidaan ottaa huomioon talouden ja tekniikan kehitys. Käyttäessään tätä valtaansa komissio varmistaa, ettei delegoiduista säädöksistä aiheudu huomattavaa lisärasitetta jäsenvaltioille tai vastaajille. Lisäksi komissio perustelee asianmukaisesti tilastolliset toimet, joista näissä delegoiduissa säädöksissä säädetään, hyödyntäen tarvittaessa kustannustehokkuusanalyysia, mukaan lukien Euroopan parlamentin ja neuvoston asetuksen (EY) N:o 223/2009 (*) 14 artiklan 3 kohdan c alakohdassa tarkoitettu arviointi vastaajille aiheutuvasta rasitteesta ja tuottamisen kustannuksista. (*) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).”"
9.

Asetusehdotuksen tarkoituksena on sisävesiväylien/sisävesiliikenteen tavarakuljetusten tilastoista annetun asetuksen (EY) N:o 1365/2006 mukauttaminen sopimukseen Euroopan unionin toiminnasta (SEUT) siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi.
14.

Kaikille kolmelle toimielimelle erityinen huolenaihe olivat YKP-politiikan uudistuksessa lisätyt säännökset, kuten lippuvaltion vaihtoa koskevat säännökset. Tällä asetuksella olisi varmistettava, että unionin kalastuslaivastosta poistuneet, sittemmin lippuvaltiokseen kolmannen maan vaihtaneet ja myöhemmin unionin kalastuslaivastoon palanneet kalastusalukset eivät ole osallistuneet LIS-kalastukseen tai kalastaneet LIS-kalastuksen torjuntaa koskevaan yhteistyöhön osallistumattoman maan lipun alla. Neuvoston kantana oli, että alukselle ei voitaisi myöntää kalastuslupaa, jos se on jatkanut kalastusta kolmannen maan kalastuslaivastossa sen jälkeen, kun kyseinen kolmas maa on neuvoston asetuksen (EY) N:o 1005/2008 33 artiklan nojalla merkitty kestämättömän kalastuksen sallivien maiden tai LIS-kalastuksen torjuntaa koskevaan yhteistyöhön osallistumattomien maiden luetteloon, mutta lupa voitaisiin myöntää, jos kolmas maa on ainoastaan todettu LIS-kalastuksen torjuntaa koskevaan yhteistyöhön osallistumattomaksi maaksi. Huomioidakseen parlamentin esittämät huolet neuvosto sopi, että alukselle ei tulisi voida myöntää kalastuslupaa myöskään silloin, kun alus on jatkanut kalastusta kolmannen maan kalastuslaivastossa kuusi viikkoa sellaisen päätöksen antamisesta, jossa kyseinen kolmas maa on todettu LIS-kalastuksen torjuntaa koskevaan yhteistyöhön osallistumattomaksi maaksi, paitsi jos neuvosto on päättänyt olla merkitsemättä kyseistä kolmatta maata tällaisten maiden luetteloon (neuvoston kannan 6 artiklan 2 kohdan d alakohta).
1.

Komissio hyväksyi 26. syyskuuta 2012 ehdotuksensa uusiksi asetuksiksi, joilla korvataan voimassa olevat in vitro -diagnostiikkaan tarkoitettuja lääkinnällisiä laitteita koskeva direktiivi 98/79/EY (1) sekä lääkinnällisiä laitteita koskevat direktiivit 90/385/ETY (2) ja 93/42/ETY (3), ja toimitti ne neuvostolle ja Euroopan parlamentille. Nämä kaksi ehdotusta liittyvät läheisesti toisiinsa, niissä on pitkälti samat säännökset ja niitä on käsitelty yhdessä neuvostossa ja muiden toimielinten kanssa käydyissä neuvotteluissa.
1.

Komissio hyväksyi 26. syyskuuta 2012 ehdotuksensa uusiksi asetuksiksi, joilla korvataan voimassa olevat lääkinnällisiä laitteita koskevat direktiivit 90/385/ETY (1) ja 93/42/ETY (2) sekä in vitro -diagnostiikkaan tarkoitettuja lääkinnällisiä laitteita koskeva direktiivi 98/79/EY (3), ja toimitti ne neuvostolle ja Euroopan parlamentille. Nämä kaksi ehdotusta liittyvät läheisesti toisiinsa, niissä on pitkälti samat säännökset ja niitä on käsitelty yhdessä neuvostossa ja muiden toimielinten kanssa käydyissä neuvotteluissa.
13.

Neuvostolle erityisen tärkeitä olivat säännökset, jotka koskivat ehdotettua alhaisemman tullin säännön soveltamatta jättämistä raaka-aineisiin liittyvien vääristymien yhteydessä. Kahden lainsäädäntövallan käyttäjän viimeisessä kolmikantakokouksessa aikaansaaman kompromissin mukaan alhaisemman tullin sääntöä ei sovelleta tietyissä tarkkaan määritellyissä tilanteissa: — raaka-aineisiin liittyvät vääristymät, joiden osuus tuotantokustannuksista on erikseen tarkasteltuna yli 17 prosenttia (yksi ainoa kynnysarvo) — raaka-aineisiin liittyvät vääristymät sellaisina kuin ne on määritelty OECD:n luettelossa, jota kuitenkin voidaan päivittää delegoidulla säädöksellä OECD:n tulevien kantojen mukaisesti — polkumyyntitapauksissa komission on todettava selvästi, että alhaisemman tullin säännön soveltamatta jättäminen on unionin edun mukaista (positiivinen tulos unionin edun tarkastelusta).
15.

Koska tätä asetusta ei voida soveltaa tosiasiallisesti, ennen kuin siinä säädetyt delegoidut säädökset ja täytäntöönpanosäädökset ovat tulleet voimaan, neuvoston kannassa selvennetään, miten delegoitujen säädösten ja täytäntöönpanosäädösten, jotka komission on määrä hyväksyä, hyväksymisen ajoitus ja toimivaltaisille viranomaisille asetettujen vaatimusten soveltamispäivä liittyvät toisiinsa. Neuvoston kannan mukaan toimivaltaisten viranomaisten on 30 kuukauden kuluttua siitä, kun ensimmäinen asetuksen 7 ja 8 artiklassa tarkoitetuista delegoiduista säädöksistä ja täytäntöönpanosäädöksistä on tullut voimaan, hyväksyttävä lakisääteiset tiedot, jotka asianomaiset talouden toimijat asettavat saataville sähköisessä muodossa.
11)

Muutetaan 34 artikla seuraavasti: a) korvataan 1 kohta seuraavasti: ”1. Kuljettajien on käytettävä jokaisena ajopäivänä piirturilevyjä tai kuljettajakortteja siitä alkaen, kun he ottavat ajoneuvon haltuunsa. Piirturilevy tai kuljettajakortti poistetaan vasta vuorokautisen työjakson päätyttyä, jollei poistamiseen anneta lupaa muulla tavoin tai se on tarpeen maatunnuksen syöttämiseksi ajopiirturiin rajanylityksen jälkeen. Piirturilevyä tai kuljettajakorttia ei saa käyttää tarkoitettua kauemmin.”; b) muutetaan 5 kohdan b alakohta seuraavasti: i) korvataan iv alakohta seuraavasti: ”iv) merkin alle: tauot, lepoajat, vuosiloma tai sairausloma;” ii) lisätään alakohta seuraavasti ”v) merkin ”lautta/juna” alle: Merkin lisäksi: asetuksen (EY) N:o 561/2006 9 artiklan mukaisesti lautalla tai junassa pidetty lepoaika.”; c) lisätään 6 kohtaan alakohta seuraavasti: ”f) niiden maiden tunnukset, joissa hän aloittaa ja lopettaa vuorokautisen työjaksonsa. Kuljettajan on myös syötettävä sen maan tunnus, johon hän saapuu ylitettyään jäsenvaltion rajan, kyseisessä jäsenvaltiossa tapahtuvan ensimmäisen pysähdyksen alussa. Kyseinen ensimmäinen pysähdys on tehtävä lähimmällä mahdollisella pysähdyspaikalla rajalla tai rajanylityksen jälkeen. Jos jäsenvaltion rajan ylitys tapahtuu lautalla tai junassa, kuljettajan on syötettävä maan tunnus saapumissatamassa tai -asemalla.”; d) korvataan 7 kohta seuraavasti: ”7. Kuljettajan on syötettävä digitaaliseen ajopiirturiin niiden maiden tunnukset, joissa hän aloittaa ja lopettaa vuorokautisen työjaksonsa. Kuljettajan on … päivästä …kuuta … [18 kuukauden kuluttua asiakirjassa ST 5112/20 olevan direktiivin voimaantulosta] myös syötettävä sen maan tunnus, johon hän saapuu ylitettyään jäsenvaltion rajan, kyseisessä jäsenvaltiossa tapahtuvan kuljettajan ensimmäisen pysähdyksen alussa. Kyseinen ensimmäinen pysähdys on tehtävä lähimmällä mahdollisella pysähdyspaikalla rajalla tai rajanylityksen jälkeen. Jos jäsenvaltion rajan ylitys tapahtuu lautalla tai junassa, kuljettajan on syötettävä maan tunnus ajopiirturiin saapumissatamassa tai -asemalla. Jäsenvaltiot voivat vaatia, että niiden alueella kuljetustoimintoja suorittavien ajoneuvojen kuljettajien on lisättävä maan tunnukseen tarkemmat maantieteelliset erittelyt, edellyttäen että kyseiset jäsenvaltiot ovat ilmoittaneet nämä tarkemmat maantieteelliset erittelyt komissiolle ennen 1 päivää huhtikuuta 1998. Kuljettajien ei tarvitse syöttää ensimmäisessä alakohdassa tarkoitettuja tietoja, jos ajopiirturi tallentaa olinpaikkaa koskevan sijainnin automaattisesti 8 artiklan mukaisesti.”
12.

Komissio ei alkuperäisessä ehdotuksessaan sisällyttänyt kevyitä hyötyajoneuvoja asetuksen (EY) N:o 561/2006 soveltamisalaan, kun taas parlamentti kannatti sitä. Neuvoston tekstissä kyseiset ajoneuvot on sisällytetty asetuksen soveltamisalaan, jos niiden suurin sallittu massa, mahdollinen perävaunu tai puoliperävaunu mukaan luettuna, on yli 2,5 tonnia ja jos niitä käytetään kansainvälisessä kuljetustoiminnassa toisen lukuun (asetuksen (EY) N:o 561/2006 2 artiklan 1 kohta yhdessä 3 artiklan ha kohdan kanssa). Näin ollen nämä ajoneuvot kuuluvat myös asetuksen (EU) N:o 165/2014 soveltamisalaan, joten ne on varustettava älykkäillä ajopiirtureilla.
13)

Muutetaan liite I seuraavasti: a) muutetaan A osa seuraavasti: i) korvataan 1 ja 2 alakohta seuraavasti: ”1) päivittäiset ja viikoittaiset ajoajat, tauot sekä päivittäiset ja viikoittaiset lepoajat; lisäksi on tarkastettava edeltävien päivien piirturilevyt, joiden on oltava ajoneuvossa asetuksen (EU) N:o 165/2014 36 artiklan 1 ja 2 kohdan mukaisesti, ja/tai saman ajanjakson osalta tiedot, jotka on tallennettu kuljettajakorttiin ja/tai tämän direktiivin liitteen II mukaisesti tallennuslaitteen muistiin ja/tai tulosteille; 2) asetuksen (EU) N:o 165/2014 36 artiklan 1 ja 2 kohdassa tarkoitetulta ajanjaksolta tapaukset, joissa on ylitetty ajoneuvon suurin sallittu nopeus, jolloin tällaisina tapauksina pidetään kaikkia yli yhden minuutin pituisia ajanjaksoja, joina N3-luokan ajoneuvon nopeus on ollut yli 90 kilometriä tunnissa tai M3-luokan ajoneuvon nopeus yli 105 kilometriä tunnissa (ajoneuvoluokat N3 ja M3 sellaisina kuin ne on määritelty Euroopan parlamentin ja neuvoston direktiivissä 2007/46/EY (*8)); (*8) Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).”;" ii) korvataan 4 alakohta seuraavasti: ”4) valvontalaitteen moitteeton toiminta (laitteen ja/tai kuljettajakortin ja/tai piirturilevyjen mahdollisen väärinkäytön määrittäminen) tai tarvittaessa asetuksen (EY) N:o 561/2006 16 artiklan 2 kohdassa tarkoitettujen asiakirjojen mukanaolo;” iii) lisätään alakohta seuraavasti: ”6) direktiivin 2002/15/EY 4 artiklan a kohdassa säädetty 60 tunnin pidennetty viikoittainen enimmäistyöaika; direktiivin 2002/15/EY 4 ja 5 artiklassa säädetty muu viikoittainen työaika vain, kun tekniikka mahdollistaa tehokkaiden tarkastusten suorittamisen.”; b) muutetaan B osa seuraavasti: i) lisätään ensimmäiseen kohtaan alakohdat seuraavasti: ”4) direktiivin 2002/15/EY 4, 5 ja 7 artiklassa säädettyjen keskimääräistä viikoittaista enimmäistyöaikaa, taukoja ja yötyötä koskevien vaatimusten noudattaminen; 5) yritysten velvoitteiden noudattaminen kuljettajien maksetun majoituksen ja työajan järjestämisen osalta asetuksen (EY) N:o 561/2006 8 artiklan 8 ja 8 a kohdan mukaisesti.”; ii) korvataan toinen alakohta seuraavasti: ”Jos säännöksiä todetaan rikotun, jäsenvaltiot voivat tarvittaessa määrittää muiden kuljetusketjuun kuuluvien yllyttäjien tai osallisten, kuten lähettäjien, huolitsijoiden tai hankkijoiden, yhteisvastuun sekä varmistaa, että kuljetussopimukset mahdollistavat asetusten (EY) N:o 561/2006 ja (EU) N:o 165/2014 noudattamisen.”
2.2

Edellä olevaa 2.1 kohtaa sovellettaessa: a) Rengasmerkinnän vähimmäiskoko: 75 mm leveä ja 110 mm korkea. Jos rengasmerkintä painetaan suuremmassa koossa, sen on kuitenkin noudatettava edellä esitettyjä mittasuhteita. b) Rengasmerkinnän tausta: 100 % valkoinen. c) Fontit: Verdana ja Calibri. d) Rengasmerkinnän osien mitat ja eritelmät: kuten edellä on täsmennetty. e) CMYK-värien (syaani, magenta, keltainen ja musta) mukaisten värikoodien on täytettävä kaikki seuraavat vaatimukset: — EU:n logon värit: — tausta: 100,80,0,0; — tähdet: 0,0,100,0; — energia-tunnuksen väri: 100,80,0,0; — QR-koodi: 100 % musta; — tavarantoimittajan kauppanimi tai tavaramerkki: 100 % musta, fonttina Verdana Bold 7 pt; — rengastyypin tunniste: 100 % musta, fonttina Verdana Regular 7 pt; — renkaiden kokomerkintä, kantavuusluku ja nopeusluokkamerkki: 100 % musta, fonttina Verdana Regular 10 pt; — rengasluokka: 100 % musta, fonttina Verdana Regular 7 pt, tasattu oikeaan reunaan; — polttoainetaloudellisuusasteikon ja märkäpitoasteikon kirjaimet: 100 % valkoinen, fonttina Calibri Bold 19 pt; kirjaimet on keskitettävä akselille, joka on 4,5 mm:n päässä nuolten vasemmasta reunasta; — polttoainetaloudellisuusasteikon luokkia A–E kuvaavien nuolten CMYK-värikoodit: — Luokka A: 100,0,100,0; — Luokka B: 45,0,100,0; — Luokka C: 0,0,100,0; — Luokka D: 0,30,100,0; — Luokka E: 0,100,100,0; — märkäpitoasteikon luokkia A–E kuvaavien nuolten CMYK-värikoodit: — A: 100,60,0,0; — B: 90,40,0,0; — C: 65,20,0,0; — D: 50,10,0,0; — E: 30,0,0,0; — sisäiset rajaviivat: paksuus 0,5 pt, väri 100 % musta; — polttoainetaloudellisuusluokan ilmoittava kirjain: 100 % valkoinen, fontti Calibri Bold 33 pt. Polttoainetaloudellisuus- ja märkäpitoluokkaa kuvaavat nuolet ja vastaavat nuolet A–E-asteikossa on sijoitettava niin, että niiden päät ovat samasuuntaiset. Polttoainetaloudellisuus- ja märkäpitoluokan ilmoittavien nuolten yhteydessä esitettävä kirjain on sijoitettava nuolen suorakaiteenmuotoisen osan keskelle, ja nuolen on oltava 100 % musta; — polttoainetaloudellisuuden kuvamerkki: leveys 16 mm, korkeus 14 mm, paksuus 1 pt, väri: 100 % musta — märkäpidon kuvamerkki: leveys 20 mm, korkeus 14 mm, paksuus 1 pt, väri: 100 % musta — vierintämelun kuvamerkki: leveys 24 mm, korkeus 14 mm, paksuus 1 pt, väri: 100 % musta. Kaiuttimessa esitettävä desibelien määrä fontilla Verdana Bold 12 pt, yksikkö ”dB” fontilla Verdana Regular 9 pt; vierintämelun meluluokkien asteikko (A–C) keskitettynä kuvamerkin alapuolella, vierintämelun meluluokan ilmoittava kirjain fontilla Verdana Bold 16 pt ja muiden vierintämelun meluluokkien kirjaimet fontilla Verdana Regular 10 pt; — lumipidon kuvamerkki: leveys 15 mm, korkeus 13 mm, paksuus 1 pt, väri: 100 % musta; — jääpidon kuvamerkki: leveys 15 mm, korkeus 13 mm, paksuus 1 pt, vinoviivojen paksuus 0,5 pt, väri: 100 % musta; — asetuksen numeron on oltava väriltään 100 % musta ja fontilla Verdana Regular 6 pt.
g)

Muutettiin 13 artiklaa siten, että estettiin polttoainetaloudellisuus-, märkäpito- ja vierintämeluluokkien uudelleenskaalaus delegoiduilla säädöksillä. Toisaalta komissiolla on nyt valta antaa delegoituja säädöksiä, joilla 1) täydennetään uutta asetusta kahden vuoden kuluessa sen voimaantulosta lisäämällä pinnoitettuja renkaita koskevia uusia tietovaatimuksia sillä edellytyksellä, että sopiva testausmenetelmä on käytettävissä ja 2) joilla asetukseen sisällytetään kilometrimääriä ja kulumista koskevia ominaisuuksia tai tietovaatimuksia heti, kun eurooppalaisten tai kansainvälisten standardointijärjestöjen käytettävissä on luotettavia, tarkkoja ja toistettavissa olevia menetelmiä, joilla kilometrimäärää ja kulumista voidaan testata ja mitata, jos kaksi edellytystä täyttyy (komissio on tehnyt perusteellisen vaikutustenarvioinnin ja asianmukaisesti kuullut asiaankuuluvia sidosryhmiä).
9.

Keskeiset parannukset voidaan tiivistää seuraavasti: — Yksityisessä omistuksessa olevat laitteet (3 artiklan 5 kohta ja 4 artiklan 2 kohdan a alakohta): asianmukaisia oikeudellisia takeita noudattaen OLAFille myönnetään ulkoisten tutkimusten osalta pääsy yksityisessä omistuksessa oleviin laitteisiin siinä määrin kuin niitä käytetään työtarkoituksiin ja samassa laajuudessa kuin kansallisille tutkintaviranomaisille; sisäisten tutkimusten osalta viitataan asianomaisen toimielimen, elimen, laitoksen tai viraston tekemiin päätöksiin; — Pääsy pankkitilitapahtumiin (7 artiklan 3, 3 a ja 3 b kohta): löydettiin kompromissisanamuoto, joka rajaa OLAFin pääsyoikeudet niin, että ne ovat samat kuin kansallisilla tutkijoilla, joilla on pääsy pankkitilitietoihin; — Prosessuaalisten takeiden valvoja (9 a ja 9 b artikla): organisatorisesti valvontakomitean yhteydessä olevasta riippumattomasta tehtävästä on sovittu; valvojan tehtävät kattavat myös OLAFin tutkimuksiin sovellettavat säännöt, erityisesti menettelyvaatimukset ja perusoikeudet; valvoja voi antaa suosituksia OLAFin pääjohtajalle; — Oikeus tutustua OLAFin kertomuksiin (10 artiklan 3 b kohta): asianomaisella henkilöllä on oikeus pyytää saada tutustua OLAFin loppuraporttiin sillä edellytyksellä, että asianmukaiset kansalliset viranomaiset, jotka toteuttavat asiaa koskevan kansallisen menettelyn, antavat nimenomaisen suostumuksensa 12 kuukauden kuluessa; — Todisteiden hyväksyttävyys (11 artikla): OLAFin kertomusten hyväksyttävyyttä todisteena hallinnollisissa menettelyissä ja OLAFin kanssa toteutettavaa yhteydenpitoa hyväksyttävyyteen liittyvistä ongelmista on vahvistettu; — EPPOa tukevia OLAFin tutkimuksia koskevat tiukemmat menettelysäännöt (12 e artiklan 3 kohta): Euroopan parlamentti pyysi OLAFin valvontakomitean lausunnon perusteella, että OLAF soveltaisi vastaavia menettelysääntöjä kuin rikostutkinnoissa noudatetaan, jotta voidaan suojella rikosoikeudellisten menettelyjen yhteydessä kerättyjen todisteiden hyväksyttävyyttä; saavutettu kompromissi velvoittaa EPPOn tekemään tiivistä yhteistyötä OLAFin kanssa sen varmistamiseksi, että menettelysääntöjä noudatetaan, laajentamatta OLAFin toimivaltuuksia; — OLAFin ja EPPOn välinen yhteistyö (12 b–12 g artikla): on löydetty kompromissi, jonka mukaan OLAFin täydentävien tutkimusten suorittaminen edellyttää EPPOn suostumusta; EPPO ei saa olla lausumatta mitään, mutta sillä ei ole velvollisuutta perustella vastalauseitaan OLAFille; — Valvontakomitea (15 artikla): valvontakomitean oikeutta tutustua OLAFin asiakirja-aineistoon on säännelty, mikä ratkaisee näiden kahden elimen välisen pitkäaikaisen kiistan; — Jäsenvaltioiden viranomaisten seurantaraportit OLAFille (11 ja 16 artikla): parannusta on kaavailtu, jotta OLAF voisi paremmin seurata tapauksiaan ja havaita puutteet.
12.

Euroopan parlamentin kanssa aikaansaadun kompromissin tärkeimmät osatekijät ovat seuraavat: — tämän mekanismin luonnetta suhteessa unionin talousarvion suojaamiseen on selvennetty ja vahvistettu; — toimenpiteiden hyväksymisedellytykset on määritelty tarkemmin; — lopullisten varojen saajien ja edunsaajien suojaa on parannettu; — Euroopan parlamentille on määritelty erityinen rooli; — toimenpiteiden soveltamisalaa on laajennettu sen varmistamiseksi, että ehdollisuusmekanismia sovellettaisiin Next Generation EU -välineen kautta myönnettyihin varoihin ja silloin kun unionin talousarviota toteutetaan lainoilla ja muilla unionin talousarviosta taatuilla välineillä; — toimenpiteiden hyväksymis- ja kumoamismenettelyjen tehokkuutta on parannettu; — on vahvistettu, että toimenpiteiden hyväksyminen ja kumoaminen tapahtuu täytäntöönpanopäätöksellä, jonka neuvosto tekee määräenemmistöllä komission ehdotuksesta; — kolmen vuoden kuluttua sovellettava uusi raportointilauseke on lisätty.